《白浦悼章 其一》
明代·林俊

元气栽培语不虚，二童一马化行馀。迩之静海忽凶报，昨者天津是荐书。

李郭交游倾盖晚，彭殇修短赋形初。倔强造物相降会，长诀心多尚属余。

作者简介：（1452—1527）明福建莆田人，字待用，号见素、云庄。成化十四年进士。授刑部主事，进员外郎。曾上疏请斩僧继晓并治中贵梁芳罪，触帝怒，下狱，贬姚州判官。寻召还，复官，改南京。正德时，以右副都御史巡抚四川，镇压蓝廷瑞等起事。嘉靖时官至刑部尚书。有《见素文集》、《西征集》。